
సినిమాహాళ్ళలో జాతీయగీత ప్రదర్శనకు సంబంధించి గత ఏడాది నవంబరులో తాను ఇచ్చిన తీర్పును సుప్రీంకోర్టు పునఃపరిశీలించడం సముచితంగానే ఉన్నది. ప్రదర్శనసమయంలో ప్రేక్షకులు నిలబడి దేశభక్తిని భుజకీర్తులుగా తగిలించుకోనక్కరలేదని న్యాయస్థానం వ్యాఖ్యానించింది. గతంలో సినిమా ముగిశాక గీతాన్ని ప్రదర్శించడం, ఇంటికిపోతున్న ప్రజలు నిలబడకపోవడంతో ఆ ప్రదర్శన నిలిచిపోయింది. ఇప్పుడూ ఇందుకు భిన్నంగా ఏమీ జరగడం లేదు. గతంలో దాడులు జరిగాయో లేదో తెలియదు కానీ ఇప్పుడు దేశభక్తి పేరిట దాడులు జరుగుతూండటం విశేషం. సుప్రీం తీర్పు ఈ తీరును మార్చవచ్చునేమో కానీ, నిలబడితేనే గౌరవించినట్టా అన్న వాదన సరికాదు. జాతీయగీతం సమయంలో స్కూల్లో పిల్లలంతా నిలబడుతున్నారు, చట్టసభల్లో పెద్దలూ నిలబడుతున్నారు. థియేటర్లలోనే ఈ మినహాయింపు ఎందుకు? అన్న ప్రశ్న రాకుండా ఉండదు. 3 గంటలు కూర్చోబోయేవారు రెండు నిముషాలు నిలబడలేరా?- రామానుజమ్, హైదరాబాద్

sinimaahaallalo jaateeyageeta pradarsanaku sambandhinchi gatha edaadi navambarulo taanu ichina teerpunu supreenkortu punahpariseelinchadam samuchitamgaane unnadi. pradarsanasamayamlo prekshakulu nilabadi deshabhaktini bhujakeertulugaa tagilinchukonakkaraledana nyaayasthaanam vyaakhyaaninchindi. gatamlo sinima mugisaka geetaanni pradarsinchadam, intikipotunna prajalu nilabadakapovadamto aa pradarsana nilichipoyindi. ippuduu induku bhinnamgaa emi jaragadam ledu. gatamlo daadulu jarigayo ledho teliyadu cony ippudu deshabhakti paerita daadulu jarugutuundatam visesham. supreem teerpu ee teerunu marchavachunemo cony, nilabadithene gowravinchinatta anna vaadana sarikaadu. jaateeyageetam samayamlo schoollo pillalanta nilabadutunnaru, chattasabhallo peddaluu nilabadutunnaru. theaterlalone ee minahaayimpu enduku? anna prasna rakunda undadu. 3 gantalu kurchoboyevaru rendu nimushaalu nilabadalera?- ramanujam, hyderabad